OpenLLM-France/wikimedia huggingface dataset:
# El Vivet (Taradell)

El Vivet és una masia de Taradell (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular (8x15), coberta a dues vessants amb el carener paral·lel a la façana la qual està situada a migdia. Consta de planta baixa i dos pisos, amb nombrosos afegitons al cos antic. La façana presenta un portal adovellat, amb una finestra al damunt i un balcó datat a la part dreta, tant les finestres del primer pis. Les del segon pis tenen els ampits motllurats i alguns elements semblen aprofitats d'altres indrets. A la part esquerre de la façana s'hi adossa un cos modern que junt amb el mur i portal tanca el barri amb llinda datada. A llevant hi ha un cos modern afegit amb un balcó al primer pis i una finestra al segon. A tramuntana s'hi adossa una galeria amb una llinda interior datada. A ponent s'hi adossen cossos recents i a la part antiga s'hi conserva una finestra amb reixa de ferro i una altra finestra datada. L'estat de conservació és bo.

## Història

Masia que la trobem esmentada abans del 1325 i com la majoria de masies del sector NE de la població pertanyia a la parròquia de Santa Eugènia de Berga i actualment està enclavada dins el terme municipal de Taradell. El Ricart no patí el despoblament provocat per la pesta negra i el trobem registrat en els fogatges del segle xvi i en el nomenclàtor de la província de Barcelona del 1860. L'any 1949 J. Prat fou qui escriví l'arbre genealògic que abasta 16 generacions i que s'inicia amb Onofre Vivet l'any 1538. L'any 1843 Maria Vivet segueix la genealogia i es perd el nom original i es transforma en Franch. Anys més tard una altra pubilla anomenada Maria farà que el nom derivi en Prat que el cognom dels propietaris actuals.

## Referències

* 1 2 «El Vivet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 octubre 2017].
# Vestit de busseig

Un vestit de busseig és un vestit que bussos i bussejadors utilitzen per protegir-se del fred quan estan submergits en l'aigua. El formen un conjunt de peces dissenyades per protegir al bussejador del fred (en l'aigua es perd temperatura ràpidament) i en menor mesura de talls i esquinçaments pel reblaniment de la pell. Així com permetre surar o enfonsar-se a voluntat i respirar sota l'aigua (quan es busseja amb escafandre).

## Bibliografia

* Luis Ávila Recatero, Por debajo de la cota cero, Editorial Hispano Europea, Barcelona, 1989. (castellà)

## Referències

* ↑ «El traje de buceo - Varios modelos, características y consejos» (en castellà). Snorkel y Buceo.

## Vegeu també

* Vestit espacial

## Enllaços externs

* Atmospheric Diving Suits. The Rebreather Site
# Dècada del 1660

La dècada del 1660 comprèn el període que va des de l'1 de gener del 1660 fins al 31 de desembre del 1669.

## Esdeveniments

* Guerra de Devolució
* Incendi i epidèmia de pesta a Londres

## Personatges destacats

* Carles II de Castella
# Hephaestus obtusifrons

Hephaestus obtusifrons és una espècie de peix pertanyent a la família dels terapòntids.

## Descripció

* Pot arribar a fer 12,5 cm de llargària màxima.
* 12 espines i 10-11 radis tous a l'aleta dorsal i 3 espines i 9-10 radis tous a l'anal.

## Hàbitat

És un peix d'aigua dolça, bentopelàgic i de clima tropical (2°S-4°S).

## Distribució geogràfica

Es troba a Papua Nova Guinea i Irian Jaya (Indonèsia).

## Observacions

És inofensiu per als humans.

## Referències

* ↑ De Vis C. W., 1884. New Australian fishes in the Queensland Museum. Proc. Linn. Soc. N. S. W. v. 9 (pt 2). 389-400.
* ↑ Mees, G. F. & P. J. Kailola, 1977. The freshwater Therapontidae of New Guinea. Zool. Verh. (Leiden) Núm. 153: 1-89.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R., 1991. Field guide to the freshwater fishes of New Guinea. Christensen Research Institute, Madang, Papua Nova Guinea.
* ↑ Kailola, P.J., 1987. The fishes of Papua New Guinea: a revised and annotated checklist. Vol. II Scorpaenidae to Callionymidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea.

## Bibliografia

* Baillie, J. i B. Groombridge (eds.), 1996. 1996 IUCN red list of threatened animals. UICN, Gland, Suïssa. 378 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa i Cambridge, la Gran Bretanya.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Hephaestus raymondi

Hephaestus raymondi és una espècie de peix pertanyent a la família dels terapòntids.

## Descripció

* Pot arribar a fer 25 cm de llargària màxima.
* 12 espines i 14 radis tous a l'aleta dorsal i 3 espines i 10-11 radis tous a l'anal.

## Hàbitat

És un peix d'aigua dolça, demersal i de clima tropical (8°S-10°S).

## Distribució geogràfica

Es troba a Papua Nova Guinea: el riu Morehead.

## Observacions

És inofensiu per als humans.

## Referències

* ↑ De Vis C. W., 1884. New Australian fishes in the Queensland Museum. Proc. Linn. Soc. N. S. W. v. 9 (pt 2). 389-400.
* ↑ Mees, G. F. & P. J. Kailola, 1977. The freshwater Therapontidae of New Guinea. Zool. Verh. (Leiden) Núm. 153: 1-89.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R., 1991. Field guide to the freshwater fishes of New Guinea. Christensen Research Institute, Madang, Papua Nova Guinea.
* ↑ Hitchcock, G., 2002. Fish Fauna of the Bensbach river, southwest Papua New Guinea. Memoirs of the Queensland Museum. 48(1):119-122.
* ↑ Kailola, P.J., 1987. The fishes of Papua New Guinea: a revised and annotated checklist. Vol. II Scorpaenidae to Callionymidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.

## Enllaços externs

* BioLib (anglès)
* AQUATAB
# Haplochromis smithii

Haplochromis smithii és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 22 cm de longitud total.

## Distribució geogràfica

Es troba al llac Ngami i al sud de Zimbàbue (Àfrica).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Daget, J., J.-P. Gosse, G.G. Teugels i D.F.E. Thys van den Audenaerde (eds.), 1991. Incertae sedis. p. 544-545. A: J. Daget, J.-P. Gosse, G.G. Teugels i D. F. E. Thys van den Audenaerde (eds.) Checklist of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París, França. Vol. 4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Uscio

Uscio (en ligur Aosci) és un comune italià, situat a la regió de la Ligúria i a la ciutat metropolitana de Gènova. El 2011 tenia 2.264 habitants.

## Geografia

Situat a la vall del torrent Recco, a l'est de Gènova, compta amb una superfície és de 9,63 km² i les frazioni de Calcinara, Terrile. Limita amb les comunes d'Avegno, Lumarzo, Neirone, Sori i Tribogna.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 5 d’agost 2015].
# El pastor

El pastor és una pel·lícula dramàtica espanyola del 2017 escrita, dirigida i produïda per Jonathan Cenzual Burley sobre la transhumància. Es va gravar el mes d'octubre del 2015 a Salamanca, Monterrubio i la Armuña finançada per micromecenatge i amb suport econòmic de la Fundación Salamanca Ciudad de Cultura. l'ajuntament de Salamanca, la Diputació Provincial de Salamanca i la Salamanca Film Commission. Ha estat comercialitzada en el mercat anglosaxò com The Shepherd.

## Sinopsi

Anselmo és un pastor de mitjana edat que viu modestament a un poble de l'interior d'Espanya amb les seves ovelles i el seu gos Pillo. Li arriben ofertes des d'una constructora que pretén comprar-li el terreny per edificar una urbanització i un centre comercial. Davant Anselmo, que no vol vendre, Julián i Paco, els amos dels terrenys del costat, tenen ànsia dels diners que poden obtenir per la venda, així com la resta de veïns, que esperen la suposada prosperitat que els proporcionarà les noves construccions.

## Repartiment

* Maribel Iglesias ... Concha
* Miguel Martín ... Anselmo
* Alfonso Mendiguchía ... Julián
* Carlos San Jorge ... Curro
* Juan Luis Sara ... Paco

## Nominacions

Fou nominada a la Medalla del CEC al millor actor revelació. Al Festival de Cinema de Raindance va guanyar el premi del jurat al millor director, millor guió i millor actor. Fou nominada a la "violette d'or" al Festival de Cinema d'Espanya de Tolosa de Llenguadoc. També fou nomenada al Grand Newcomer Award del Festival Internacional de Cinema de Mannheim-Heidelberg.

## Referències

* ↑ El pastor, rodada en la Armuña y dirigida por el salmantino Jonathan Cenzual, llega a los cines, La Gaceta de Salamanca, 6 de juliol de 2017
* ↑ 'El Pastor', la trashumancia por la España negra y corrupta del siglo XXI, Voz Populi, 7 de juliol de 2017
* ↑ «Nominaciones a las Medallas del CEC». Círculo de Escritores Cinematográficos. [Consulta: 22 abril 2018].
* ↑ 'El Pastor' y el salmantino Cenzual nominados a la mejor película y director en el festival Raindance de Londre, 20 Minutos, 25 d'agost de 2016
* ↑ «El Pastor» triunfa en Raindance, Salamanca Film Commission, 3 d'octubre de 2016
* ↑ El pastor al web de Cinespaña
* ↑ ‘El Pastor’, tercer largometraje dirigido y producido por Jonathan Cenzual Burley, viaja por medio mundo, audiovisual451.com, 19 de gener de 2017
# Edward C. Prescott

Edward C. Prescott (Glens Falls, 26 de desembre de 1940 - Paradise Valley, 6 de novembre de 2022) fou un economista i professor universitari estatunidenc guardonat amb el Premi del Banc de Suècia de Ciències Econòmiques l'any 2004.

## Biografia

Va néixer el 26 de desembre a la població estatunidenca de Glens Falls, situada a l'estat de Nova York. Va estudiar matemàtiques al Swarthomore College, on es graduà l'any 1961. El 1963 realitzà un postgrau a la Western Reserve Unversity i el 1967 el doctorat en economia a la Universitat Carnegie Mellon.
El 1966 inicià la docència a la Universitat de Pennsilvània, el 1971 es traslladà a Carnegie Mellon i el 1980 a la Universitat de Minnesota. Va treballar al Banc de la Reserva Federal de Minneapolis i va ser professor de la Universitat d'Arizona.

## Recerca econòmica

És una destacada figura de la macroeconomia, especialment referent als estudis del cicle econòmic real i l'equilibri general. El seu model de Cicles econòmics reals formulat amb Finn E. Kydland, a partir de les idees de John F. Muth va superar el model de Robert Lucas com a estàndard de la nova macroeconomia clàssica. Aquest model assumeix la presència d'agents racionals representatius amb expectatives racionals. Generalment el model es presenta en termes d'un sol individu que es comporta de forma òptima davant de decisions intertemporals, les accions dels quals es poden considerar representatives de tots els individus i, per tant, de l'economia en el seu conjunt. Una altra assumpció implícita és la neutralitat del diner (això és degut a les expectatives racionals). L'any 1977, amb Finn E. Kydland, va analitzar si els bancs centrals s'han de tenir com a objectius numèrics determinants en comptes d'utilitzar la seva discrecionalitat al fixar la política monetària. Ambdós han treballat sobre el filtre de Hodrick-Prescott, utilitzat per a depurar fluctuacions en una sèrie de temps. L'any 2004 fou guardonat amb el Premi del Banc de Suècia de Ciències Econòmiques, juntament amb Finn E. Kydland, per les seves contribucions a la Macroeconomia dinàmica: la consistència en el temps de la política econòmica i les forces impulsores darrere del cicle econòmic.

## Referències

* ↑ Mankiw, N. Greg. «A Quick Refresher Course in Macroeconomics» (en anglès). Journal of Economic Literature, vol.28, 01-12-1990.

## Enllaços externs

* «Edward C. Prescott» (en anglès). The Nobel Prize. The Nobel Foundation.
# Hester Thrale

Hester Thrale (Sir Gaernarfon, 27 de gener de 1741 - Clifton, 2 de maig de 1821) fou la redactora gal·lesa d'un periòdic, viatgera arreu d'Europa, escriptora i protectora d'artistes i escriptors, com l'escriptor anglès Samuel Johnson (1769 i 1784).
El seu nom de soltera fou Hester Lynch Salusbury, adoptant el de Lynch Thrale després del seu matrimoni el 1763 amb Henry Thrale, (mort el 1781), un fabricant de cervesa amb el que tingué dotze fills. Més tard adoptà el nom de Lynch Piozzi pel seu segon matrimoni amb el cantant i compositor d'origen italià, Gabriele Mario Piozzi, (1740-1809).
El seu saló literari fou freqüentat tant a Londres com a Gal·les per personatges de la política, les lletres i les arts com el biògraf de Johnson, l'escocès James Boswell, el bisbe de Dromore Thomas Percy, el poeta, novel·lista i dramaturg irlandès Oliver Goldsmith, la novel·lista anglesa i periodista Frances Burney coneguda pel seu matrimoni com Madame D'Arblay o Georg Friedrich Handel.
Les seves cartes suposen una valoració de literats i pintors anglesos del seu temps.
# Hestieu de Tàrent

Hestieu (en llatí Hestiaeus, en grec antic Έστιαἷος) era un filòsof grec nascut a Tàrent a la Magna Grècia. Apareix a la llista de filòsofs pitagòrics de Iàmblic de Calcis. Diògenes Laerci, citant a Aristoxè, diu que va ser el pare d'Arquites de Tàrent.

## Referències

* ↑ De Vita Pythagorica. C, 36, 267
* ↑ Smith, William (ed.). «2. Hestiaeus». A Dictionary of Greek and Roman biography and mythology. [Consulta: 12 abril 2021].
# Herborn (Luxemburg)

Herborn (en luxemburguès: Hierber; en alemany: Herborn) és una vila de la comuna de Mompach al districte de Grevenmacher del cantó d'Echternach. Està a uns 26 km de distància de la ciutat de Luxemburg.

## Referències

* ↑ «Herborn». [Consulta: 25 octubre 2015].
# El Port (possessió)

El Port fou una possessió del terme de Sóller, que era situada al Port, del qual prenia el nom. Al llarg del segle xx les terres de la possessió es parcel·laren i urbanitzaren, mentre que les cases, situades a prop de la desembocadura del torrent de la Figuera, estan declarades Bé d'Interès Cultural i es troben reconvertides en hotel.
Es documenta per primera vegada al segle xiv com a propietat de Bartomeu Clavell, i el 1366 passà a la família Llampalles. El 1528 passà a la família Ballester, que tenien la casa pairal a la vila, i a partir de llavors passaren a ser coneguts com a Ballester del Port. Era objecte habitual d'incursions pirates, i per aquest motiu fou proveïda per la Universitat de mosquets per defensar-se. Més endavant, al segle xviii, quan varen decréixer els atacs, els Ballester guarniren la casa amb mobles de luxe, ceràmiques, orfebreria i una col·lecció de pintura religiosa. Posteriorment, al segle xviii la possessió passà als Penya de Son Sales, als Castelló i, finalment, als Montis, que, al segle xx, convertiren les cases en un hotel.
Les cases tenen una capella, del segle xviii, i una torre de defensa, construïda al segle xvi, que és de secció quadrada i protegia les cases de la possessió dels atacs dels pirates. A més, hi havia una tafona amb un molí de sang, utilitzada per moldre l'oliva dels extensos olivars de la possessió. A més de l'oliva, també es conreava el garrover, la vinya i els cereals.

## Referències

* ↑ «Possessió Des Port» (en castellà). Ministerio de Cultura y Deporte, 30-11-1993.
* 1 2 3 «Port, es». A: Dolç i Dolç, Miquel (coord.). Gran Enciclopèdia de Mallorca. Volum 13. Palma: Promomallorca, p. 359. ISBN 84-8661702-2.
* ↑ «Ruta del corsarisme a Sóller». dBalears, 19-03-2011.
# Elder (constructor)

Elder va ser un constructor estatunidenc de cotxes de competició.
Elder va competir a 1 sola cursa del campionat del món de la Fórmula 1 la temporada 1959.
Va disputar només la cursa del Gran Premi d'Indianapolis 500, no tornant a competir al món de la F1.

## Resultats a la F1

| Temporada | Pilot | Graella | Classificació | Punts | Retirada | Resultats |
| 1959 | Ray Crawford | 32 | 23 | | Transmissió | Resultats |
Viccionari
# Elden Ring

Elden Ring és un joc de rol d'acció del 2022 desenvolupat per FromSoftware. Va ser dirigit per Hidetaka Miyazaki amb la construcció del món proporcionada per l'escriptor de fantasia George R. R. Martin. Va ser llançat per a PlayStation 4, PlayStation 5, Microsoft Windows, Xbox One i Xbox Series X/S el 25 de febrer de 2022 per FromSoftware al Japó i Bandai Namco Entertainment a nivell internacional. Els jugadors controlen un personatge personalitzable que busca reparar l'Elden Ring i convertir-se en el nou Elden Lord.
Elden Ring es presenta a través d'una perspectiva en tercera persona; els jugadors deambulen lliurement pel seu món obert interactiu. Les sis àrees principals es recorren utilitzant el torrent del cavaller del personatge del jugador com a mode de viatge principal. Es poden explorar masmorres lineals i amagades per trobar elements útils. Es poden utilitzar diversos tipus d'armes i encanteris màgics, inclòs el compromís no directe habilitat per la mecànica furtiva. A tot el món del joc, els punts de control permeten viatjar ràpidament i permeten als jugadors millorar els seus atributs mitjançant una moneda del joc anomenada Runa. Elden Ring té un mode multijugador en línia en què els jugadors poden unir-se entre ells per al combat cooperatiu o jugador contra jugador.
Elden Ring va rebre elogis de la crítica; els crítics van elogiar el seu món obert, sistemes de joc i l'ambientació, però alguns van criticar el seu rendiment tècnic. Va guanyar diversos premis de Joc de l'Any i va vendre més de 20 milions de còpies en un any. El febrer de 2023 es va anunciar una expansió anomenada Shadow of the Erdtree.

## Enllaços externs

* Elden Ring - Lloc web oficial
# Eldad i Medad

Eldad i Medad són dos profetes que s'esmenten al Llibre dels Nombres i que profetitzaven entre els israelites, tot i que no havien anat al Tabernacle amb els setanta ancians per anar a rebre l'esperit de Jehovà que els donava el do de la profecia. Van ser beneïts amb l'esperit profètic fins al dia de la seva mort directament per Déu en el lloc on es trobaven. La narració diu que Josuè va demanar a Moisès que no els deixés profetitzar, però Moisès va contestar que era bo que profetitzessin, i que era possible que tot el poble d'Israel pogués profetitzar algun dia. Eldad i Medad van ser afavorits amb el do de la profecia per haver-se quedat al marge i haver actuat amb humilitat.
En la tradició rabínica es diu que Eldad i Medad van profetitzar sobre la guerra amb Gog i Magog, amb el rei de Magog ajudat per enemics dels jueus atacant les terres d'Israel. Però Déu els enviaria un Messies guerrer que ajudaria el poble jueu.

## Referències

* ↑ Llibre dels Nombres. 11: 24-29
# Elderon

Elderon és una població dels Estats Units a l'estat de Wisconsin. Segons el cens del 2000 tenia 189 habitants.

## Demografia

Segons el cens del 2000, Elderon tenia 189 habitants, 77 habitatges, i 54 famílies. La densitat de població era de 65,7 habitants per km².
Dels 77 habitatges en un 35,1% hi vivien nens de menys de 18 anys, en un 58,4% hi vivien parelles casades, en un 3,9% dones solteres, i en un 28,6% no eren unitats familiars. En el 20,8% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,9% tenia menys de 18 anys, un 4,8% entre 18 i 24, un 32,3% entre 25 i 44, un 23,8% de 45 a 60 i un 14,3% 65 anys o més.
L'edat mediana era de 39 anys. Per cada 100 dones de 18 o més anys hi havia 97,2 homes.
La renda mediana per habitatge era de 38.125 $ i la renda mediana per família de 55.417 $. Els homes tenien una renda mediana de 27.917 $ mentre que les dones 26.250 $. La renda per capita de la població era de 19.225 $. Aproximadament el 2,1% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elderon» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Elderon». American Fact Finder. Oficina del Cens dels Estats Units, 12-01-2010.